b"\n_START_ARTICLE_\nJosep Riudavets i Monj\xc3\xb3\n_START_SECTION_\nBiografia\n_START_PARAGRAPH_\nNascut a la localitat menorquina de Ma\xc3\xb3 el 21 de mar\xc3\xa7 de 1840, a l'edat de setze anys, el 20 de gener de 1856, va ingressar a l'Armada. Des d'aquesta data va prestar serveis com a delineant i constructor de cartes a la Direcci\xc3\xb3 d'Hidrografia. Des de molt jove va realitzar il\xc2\xb7lustracions per a publicacions peri\xc3\xb2diques com La Ilustraci\xc3\xb3n Espa\xc3\xb1ola  y Americana i a la Ilustraci\xc3\xb3n Nacional, entre altres._NEWLINE_Tamb\xc3\xa9 va il\xc2\xb7lustrar obres de les cases editorials Montaner i Sim\xc3\xb3n de Barcelona i Saturnino Calleja de Madrid, a m\xc3\xa9s de col\xc2\xb7laborar amb Sol i sombra. Entre els llibres pels quals va realitzar il\xc2\xb7lustracions es troben uns Poemas de Alfredo Tenysson. Per uns treballs presentats en una exposici\xc3\xb3 celebrada a Chicago el Govern espanyol li hauria concedit el t\xc3\xadtol honorari de tinent de navili de primera classe. Va morir el 13 de febrer de 1902 a Madrid._NEWLINE_Va ser autor de Tratado de dibujo topogr\xc3\xa1fico, pel qual li va ser concedida una creu d'Isabel la Cat\xc3\xb2lica, Lecciones de dibujo topogr\xc3\xa1fico (estudis progressius, dibuixats i litografiats per ell), Plano del r\xc3\xado Guadiana, Plano de la rada y puerto de Malamaui, Costa occidental de la Paragua, Plano del puert ode Punta de Galle, i uns altres. Els seus dibuixos, carbons i aquarel\xc2\xb7les, han figurat recentment en els comer\xc3\xa7os dels senyors Bosch i Hern\xc3\xa1ndez, representant  \xc2\xa1Desemparada! Recuerdos de Escoriaza, La tarde, Recuerdo de Vergara (aquarel\xc2\xb7la adquirida per la infanta Isabel), Esperando la barca (ribes de l'Henares), Un rinc\xc3\xb3n de la huerta de Alicante, Primavera (pa\xc3\xads de ventall) i quatre cuadritos inspirats en poesies d'Heine."